༄༅༅༔ ༔སྒྲུབ་ཆེན་བཀའ་བརྒྱད་ཀྱི་རང་བྱུང་རང་ཤར་རྩ་བའི་རྒྱུད་བསམ་འཕེལ་ནོར་བུའི་རྒྱ་ཅན་ཞེས་བྱ་བ་བཞུགས་སོ༔ ༔

༄༅༔ ༔རྒྱ་གར་སྐད་དུ༔ གྷརྦ་རོ་མ་པ་ནི་ཤ་ཏ་ཏནྟྲ་ནཱ་མ༔ བོད་སྐད་དུ༔ རང་བྱུང་རང་ཤར་རྩ་བའི་རྒྱུད་ཅེས་བྱ་
བ༔ དཔལ་ཀུན་ཏུ་བཟང་པོ་ཆེ་མཆོག་ཧེ་རུ་ཀ་ལ་ཕྱག་འཚལ་ལོ༔ འོག་མིན་ཆོས་ཀྱི་དབྱིངས༔ རང་བཞིན་ལྷུན་གྱིས་གྲུབ་པའི་ཕོ་
བྲང་ན༔ ཐོག་མའི་སངས་རྒྱས་ཀུན་ཏུ་བཟང་པོ་ལ་འཁོར་ཞི་ཁྲོ་རབ་འབྱམས་ཀྱི་ལྷ་བསམ་གྱིས་མི་ཁྱབ་པས་བསྐོར་ནས་ཐབས་གཅིག་
ཏུ་བཞུགས་སོ༔ དེའི་ཚེ་གསང་བའི་བདག་པོ་ཕྱག་ན་རྡོ་རྗེས་འདི་སྐད་ཅེས་ཞུས་སོ༔ ཀྱེ༔ ཐོག་མའི་སངས་རྒྱས་ཀུན་ཏུ་བཟང་༔
༄། །ཐོག་མའི་མགོན་པོ་འོད་མི་འགྱུར་བའི་ཞབས། ། ༄། །རྒྱལ་ཀུན་གསང་བའི་མཛོད་འཛིན་མཐུ་སྟོབས་བདག །

༄༅༔ ༔འགྲོ་བ་འཁྲུལ་པའི་དོན་བྱའི་ཕྱིར༔ གསང་སྔགས་སྒྲུབ་པ་བཀའ་བརྒྱད་ཀྱི༔ ཐུགས་རྗེའི་ལས་ཚོགས་
བསྟན་དུ་གསོལ༔ ཞེས་ཞུས་སོ༔ རྒྱལ་བ་འོད་མི་འགྱུར་བས་བཀའ་སྩལ་པ༔ ཉོན་ཅིག་གསང་བདག་རྡོ་རྗེ་འཛིན༔ མ་རིག་
སེམས་ཅན་དོན་བྱེད་ན༔ སྣོད་ཀྱི་འཇིག་རྟེན་ཆགས་ཚུལ་དུ༔ ཐེག་པ་ཆེན་པོའི་མཆོད་རྟེན་བཞེང་༔ དེ་ལ་ཡེ་ཤེས་གཞུག་པའི་ཕྱིར༔
རབ་ཏུ་གནས་པའི་ཆོ་ག་བྱ༔ དེ་ཡི་ཕྲིན་ལས་མྱུར་བའི་ཐབས༔ སྦྱིན་སྲེག་མེ་ཡི་ཆོ་ག་བྱ༔ དེ་ཡི་ལས་མཇུག་བསྡུ་བའི་ཕྱིར༔
༄། །མཚན་མཐོང་ལུང་ཐོབ་སྐལ་ལྡན་རྒྱལ་པོ་ཛཿ ། ༄། །རྒྱལ་ཀུན་གསུང་གི་རྡོ་རྗེ་སམྦྷ་བ། །

ལས་བཞིའི་བྲོ་དང་མནན་པ་བྱ༔ དྲག་པོའི་ཕྲིན་ལས་མཐའ་རྒྱས་ཕྱིར༔ མངག་པ་ཕོ་ཉའི་སྒྲུབ་པ་བྱ༔ འབྱོར་པའི་ལོངས་སྤྱོད་སྤེལ་བའི་ཕྱིར༔ གནོད་སྦྱིན་ནོར་གྱི་སྒྲུབ་པ་བྱ༔ སེམས་
ཅན་རྟོག་པ་བཟློག་པའི་ཕྱིར༔ ཆོས་སྤྱོད་ཐུན་བཞིའི་སྒྲུབ་པ་བྱ༔ སེམས་ཅན་འཆི་འཕོ་བྱུང་བ་ལ༔ ངན་སོང་སྦྱངས་ཏེ་གནས་སྤར་བྱ༔ ཕུང་པོ་སྙིགས་མའི་རྟེན་སྦྱང་བ༔ རོ་སྲེག་བག་
ཆགས་སྦྱོང་ཐབས་བསྟན༔ དད་ལྡན་མོས་ལ་ཐུགས་རྗེའི་སྐུ༔ སཱཙྪ་བཏབ་པའི་ཆོ་ག་བསྟན༔ འབྱུང་བ་ལས་ལ་བཀོལ་བའི་ཕྱིར༔ རླུང་འཁོར་བཅའ་བའི་ལག་ལེན་བསྟན༔ རྣལ་འབྱོར་
ཉམས་ལེན་རྫོགས་བྱའི་ཕྱིར༔ མན་ངག་མཐའ་རྒྱས་ཆོ་ག་བསྟན༔ རྣལ་འབྱོར་ལུས་ལ་གནས་བྱའི་ཕྱིར༔ གནས་པ་རྩ་ཡི་མན་ངག་བསྟན༔ རྣལ་འབྱོར་སེམས་ལ་གནས་པའི་ཕྱིར༔
གཡོ་བ་རླུང་གི་མན་ངག་བསྟན༔ རྣལ་འབྱོར་ཉམས་ལེན་དྲིལ་བའི་ཕྱིར༔ ཐིག་ལེ་བྱང་སེམས་གཏུམ་མོ་བསྟན༔ སྒྲུབ་པ་ཀུན་གྱི་དོན་འདུས་པ༔ རིམ་ལྔ་གཅིག་ཏུ་སྒོམ་པ་བསྟན༔ སྦྱོར་
བ་ལམ་དུ་བྱ་བའི་ཕྱིར༔ ཆགས་ལམ་བདེ་བའི་ཉམས་ལེན་བསྟན༔ སྒྲོལ་བ་ལམ་དུ་བྱ་བའི་ཕྱིར༔ དྲག་པོ་སྔགས་ཀྱི་སྒྲུབ་པ་བསྟན༔ གསང་སྔགས་སྒྲུབ་ཆེན་དྲིལ་བ་ཡི༔ བདུད་རྩི་སྨན་

༄༅༔ ༔གྱི་སྒྲུབ་པ་བསྟན༔ དངོས་གྲུབ་ཆེན་པོ་འབྱུང་བ་ཡི༔ དམ་རྫས་བཾ་གྱི་སྒྲུབ་པ་བསྟན༔ འཆི་མེད་རིག་འཛིན་སྒྲུབ་འདོད་ན༔ བཅུད་ལེན་ཚེ་ཡི་སྒྲུབ་པ་བསྟན༔
གྲུབ་པའི་རིག་འཛིན་འཐོབ་འདོད་ན༔ ཀུན་ཏུ་བཟང་པོའི་ཞལ་མཐོང་བསྟན༔ ཞེས་གསུངས་སོ༔ རང་བྱུང་རང་ཤར་རྩ་བའི་རྒྱུད་ལས༔ ལས་ཚོགས་ཐེམས་བྱང་བསྟན་པའི་ལེའུ་སྟེ་དང་པོའོ༔
༈ དེ་ནས་ཡང་གསང་བའི་བདག་པོས་འདི་སྐད་ཅེས་ཞུས་སོ༔ ཀྱེ༔ ཐོག་མའི་སངས་རྒྱས་ཀུན་ཏུ་བཟང་༔ གསང་སྔགས་སྒྲུབ་ཆེན་བཀའ་བརྒྱད་ཀྱི༔ ལས་ཚོགས་ཐེམས་བྱང་གསུངས་
པའི་དོན༔ རྒྱས་པར་ཕྱེ་སྟེ་བསྟན་དུ་གསོལ༔ ཞེས་ཞུས་སོ༔ རྒྱལ་བ་འོད་མི་འགྱུར་བས་བཀའ་སྩལ་པ༔ ཉོན་ཅིག་གསང་བདག་རྡོ་རྗེ་འཛིན༔ བདེ་གཤེགས་སྐུ་གསུང་ཐུགས་ཡོངས་
རྫོགས༔ སྣོད་བཅུད་ཚུལ་དུ་བཞེངས་ཐབས་བཤད༔ དང་པོ་སྣོད་ཀྱི་གཞལ་ཡས་ཁང་༔ ཡིད་འོང་དགེ་ཞིང་དུལ་བའི་སར༔ ས་ཡི་སྟ་གོན་སྔོན་སོང་ནས༔ སྣོད་ཀྱི་འཇིག་རྟེན་རྟོག་
སྦྱངས་ཕྱིར༔ རི་རབ་གླིང་བཅས་ཆ་མཐུན་པར༔ བརྩིགས་ཏེ་ཆོས་སྒོ་བསམ་ཡས་བརྡར༔ གཞལ་ཡས་སྒོ་མང་ཆེན་པོ་བཞེངས༔ སྐུ་གསུམ་ཡོངས་སུ་རྫོགས་བྱའི་ཕྱིར༔ མཉམ་ཉིད་

ཆོས་སྐུར་བྱིན་རླབས་ཏེ༔ ས་གཞི་ཆ་མཉམ་སྟོང་པར་སྦྱངས༔ མ་འགགས་ལོངས་སྐུར་བྱིན་རླབས་ཕྱིར༔ ཡོངས་རྫོགས་དཀྱིལ་འཁོར་བཞེངས་ལ་འདུལ༔ ཐུགས་རྗེ་སྤྲུལ་སྐུར་བྱིན་
རླབས་ཕྱིར༔ པད་རག་སྟེང་ནས་རྨང་བྲིས་ཏེ༔ གྲུབ་ཐོབ་དགེ་གནས་ས་སྣ་དང་༔ དཔལ་ཆེན་རི་བཟང་གངས་རྡོ་དང་༔ ལུང་བཟང་མདོ་དགུའི་བྱེ་ཉག་དང་༔ རིན་ཆེན་སྣ་ལྔའི་ཕྱེ་མ་
སྦྱར༔ འདམ་བཞིན་སྔོན་པོས་རྒྱུ་སྦྱངས་ཏེ༔ གཞལ་ཡས་སྤྱི་དབྱིབས་མངོན་སུམ་མཐུན༔ ལྷ་རྣམས་ཐེག་པ་ཡོངས་རྫོགས་དགོད༔ དེ་ནི་བཞེངས་ཐབས་རིམ་པ་ཡང་༔ འབྱུང་བ་ལྔ་
བརྩེགས་ཆ་མཐུན་པར༔ གདན་ནི་རིམ་པ་ལྔ་བརྩེགས་ཏེ༔ རི་རབ་རི་བོ་མཆོག་བཞིན་དུ༔ གཞལ་ཡས་བང་རིམ་བཞི་ལྡན་ལ༔ ཁོང་སེང་ཁྲི་རྐང་ཆ་མཐུན་དུ༔ སྒོ་མོ་དགུ་བཅུ་གོ་
གསུམ་དགོད༔ རྣམ་རྒྱལ་ཁང་བཟང་ཆ་མཐུན་དུ༔ ཕོ་བྲང་གྲུ་བཞི་སྒོ་བཅས་བརྩིགས༔ ལྷ་དབང་གཙོ་ཁང་ཆ་མཐུན་པར༔ བྲེ་བཟང་སྒོ་བཞི་ལྡན་པར་བརྩིགས༔ དཔག་བསམ་ཤིང་དང་
ཆ་མཐུན་པར༔ སྲོག་ཤིང་བཟང་པོ་སྲ་བ་བཙུགས༔ སུམ་ཅུ་རྩ་གསུམ་ཆ་མཐུན་དུ༔ འཁོར་ལོ་འཁོར་འདེགས་རིམ་པར་བརྩིགས༔ འོག་མིན་ཆ་མཐུན་ཆར་ཁེབས་ཏོག༔ བྱུ་རུ་ལ་

༄༅༔ ༔སོགས་མཛེས་པར་བཀོད༔ ཅོག་མཚོན་གྲྭ་བཞིར་གྲ་ཅོག་བྱ༔ རི་བདུན་མཚོན་ཕྱིར་ཁོར་ཡུག་ཏུ༔ འཁོར་ས་བང་རིམ་བདུན་གྱིས་བསྐོར༔ ཉི་ཟླའི་ཚུལ་དུ་སྒྲོལ་
མ་དང་༔ སྤྱན་རས་གཟིགས་ཁང་ཤར་ནུབ་བརྒྱན༔ རོལ་པའི་མཚོ་བདུན་མཚོན་པའི་ཕྱིར༔ གཡུ་ཐང་ལེགས་བྱ་ཁྲོན་བུ་གྲུ༔ གླིང་བཞི་གླིང་ཕྲན་ཚུལ་མཐུན་དུ༔ ས་སྟེང་གླིང་གཟུགས་
བཅུ་གཉིས་སྟེང་༔ སྤྲུལ་སྐུའི་མཆོད་རྟེན་བཅུ་གཉིས་བརྩིགས༔ མུ་ཁྱུད་ཆ་མཐུན་བྲག་རིས་བསྐོར༔ དེ་ལ་ཚད་མེད་སྒོ་བཞི་དགོད༔ རྟེན་གནས་ཆེ་ཆུང་སྤོབས་པས་སྦྱར༔ དེ་ལྟར་རྟེན་
གནས་དེ་ཉིད་ལ༔ བརྟེན་པ་བཅུད་ཀྱི་འཇིག་རྟེན་དག༔ སྦྱང་ཕྱིར་ལྷ་ཚོགས་བཞེངས་ཐབས་བཤད༔ སྟོད་རིམ་གསུམ་ནང་སྐུ་གསུམ་ཞིང་༔ ཉན་ཐོས་རང་རྒྱལ་བྱང་སེམས་ཀྱི༔ སྐུ་
གཟུགས་རྒྱས་བསྡུས་ཅི་རིགས་པར༔ བང་རིམ་འོག་མའི་སྒོ་ནང་དགོད༔ དེ་སྟེང་བང་རིམ་གསུམ་སྒོའི་ནང་༔ ཀྲི་ཡ་ཨུ་པ་ཡོ་ག་ཡི༔ ལྷ་རྣམས་རྒྱས་བསྡུས་གང་འཚམས་དགོད༔ བྲེ་
བུམ་པད་འཁོར་གདུགས་ཏོག་ནང་༔ མ་ཧཱ་ཨ་ནུ་ཨ་ཏི་ཡི༔ ལྷ་རྣམས་ཡོངས་རྫོགས་ཞི་དང་ཁྲོ༔ སྒྲུབ་ཆེན་བཀའ་བརྒྱད་ལྷ་ཚོགས་བཀོད༔ ཀུན་བཟང་ཏོག་ལ་བཟང་མོ་གདུགས༔

འཁོར་ལོ་རྡོར་སེམས་འདེགས་གསང་བདག༔ བྲེ་སྟོད་ཞི་ལྷ་བཞི་བཅུ་གཉིས༔ བྲེ་སྨད་ནང་དང་སྒོ་བཅུ་གཉིས༔ ཁྲག་འཐུང་ལྔ་བཅུ་རྩ་བརྒྱད་དགོད༔ བུམ་དཀྱིལ་བུམ་པའི་ཕྱོགས་
མཚམས་སུ༔ བཀའ་བརྒྱད་ཡོངས་རྫོགས་ལྷ་རྣམས་དགོད༔ སྒོ་བཞིར་རྒྱལ་ཆེན་སྡེ་བཞི་ལ༔ གཟའ་བརྒྱད་རྒྱུ་སྐར་བསྐོར་བ་དགོད༔ ཅོག་བཞིར་གནོད་སྦྱིན་ནོར་གྱི་ལྷ༔ ཕོ་དགུ་མོ་
དགུ་ལ་སོགས་དགོད༔ གདན་རིམ་ལྔ་བརྩེགས་སྟེང་ནང་དུ༔ ཀླུ་དབང་ཉིད་ལ་བརྒྱད་࿙བརྒྱ་ཟེར་བའང་འདུག བསྐོར་བཞེངས༔ དེ་འོག་གྲུ་གསུམ་དོང་ནང་དུ༔ སངས་རྒྱས་བསྟན་པའི་དགྲ་
བགེགས་བསྒྲུབ༔ འཁོར་ས་རིམ་པ་བདུན་ནང་དུ༔ བསྐལ་བཟང་སངས་རྒྱས་སྟོང་དང་གཉིས༔ མདོ་དང་འདུལ་བ་མངོན་པ་ཡི༔ དམ་ཆོས་རྣམས་ཀྱི་རྒྱུད་རིས་བྲི༔ ཉི་མའི་ཁང་པར་
སྤྱན་རས་གཟིགས༔ ཟླ་བའི་ཁང་པར་སྒྲོལ་མ་དགོད༔ གླིང་བཞི་གླིང་ཕྲན་བརྒྱད་སྟེང་དུ༔ མཆོད་རྟེན་ཆེན་པོ་བཅུ་གཉིས་ནང་༔ སྤྲུལ་སྐུའི་མཛད་པ་བཅུ་གཉིས་དགོད༔ ཁོར་ཡུག་རྡོ་
རྗེའི་ར་བའི་ནང་༔ བསྟན་པ་བསྲུང་བའི་ལྷ་མ་སྲིན༔ ཆོས་སྐྱོང་ཕོ་ཉའི་ཚོགས་རྣམས་དགོད༔ སྒོ་བཞིར་དབང་ཆེན་སྡེ་བཞི་དང་༔ ཧ་རི་ཀ་དང་པཉྩི་ཀ༔ ཀི་ཀང་ལྷ་མོ་མགོན་པོ་ནག༔

༄༅༔ ༔སྒྲོལ་གིང་དཀར་པོ་ནག་པོ་བཀོད༔ ལྷ་རྣམས་དེ་དག་ཐམས་ཅད་ཀྱང་༔ ལུགས་འབུར་རི་མོ་གང་ལྕོགས་བཞེངས༔ སྔགས་དང་ཕྱག་རྒྱས་སྨིན་པར་བྱ༔ སྤྱི་
གཙུག་གདུང་གཞུག་མགྲིན་པ་རུ༔ ཨཱ་ལི་ཀཱ་ལི་གཞུག་པར་བྱ༔ ཐུགས་ཀར་མན་ཤེལ་ཧཱུྃ་བཅས་གཞུག༔ སྲོག་ཤིང་རྩེ་ནས་རྨང་ཡན་ཆོད༔ ཐེག་པ་རིམ་པ་དང་སྦྱར་བའི༔ རྒྱུད་ལུང་
མན་ངག་རིམ་པར་གཞུག༔ སྲོག་ཤིང་ནང་དུ་སྲོག་ཕུར་གདབ༔ སྲོག་ཤིང་ཕྱི་ལ་ཚེ་དཔག་མེད༔ གཟུངས་དང་སྔགས་སུ་བཅས་པ་བཀོད༔ ཁ་དོག་ཕྱོགས་མཐུན་གདུལ་བྱར་བསྟུན༔
དར་ཟབ་ལ་སོགས་ན་བཟས་ཀླུབས༔ བང་རིམ་དང་པོ་ནས་བརྩམས་ཏེ༔ སྒྲུབ་རྫས་མཆོད་རྫས་རྐྱེན་དབང་བཟློག༔ བང་རིམ་གསུམ་པའི་ནང་དུ་སོགས༔ བུམ་དཀྱིལ་སྒྲུབ་ཁང་རྣལ་
འབྱོར་གནས༔ སྒོ་རྣམས་ལ་ནི་འཁོར་རིམ་བཞིན༔ ཉམས་ལེན་སྒྲུབ་པའི་གནས་བྱས་ན༔ སྒྲུབ་པ་མཐར་ཕྱིན་འཁྲུལ་པ་སེལ༔ སྐུ་གསུམ་རྒྱལ་བ་ཞི་དང་ཁྲོ༔ གསང་བ་བདེ་གཤེགས་
ཡོངས་རྫོགས་ཀྱི༔ རྟེན་གསུམ་ཡོངས་རྫོགས་ངོ་མཚར་ཆེ༔ རྟེན་འདི་ཇི་སྲིད་གནས་ཀྱི་བར༔ དེ་སྲིད་སངས་རྒྱས་བསྟན་པ་རྒྱས༔ འགྲོ་བ་ཀུན་འདུལ་ལས་སྒྲིབ་སྦྱོང་༔ བསོད་ནམས་

ཕུན་ཚོགས་ཡོངས་རྫོགས་ཤིང་༔ རྒྱུ་སྦྱོར་བཞེངས་མཁན་མ་ལུས་ཀུན༔ ཚེ་འདིར་བཀྲ་ཤིས་ལོངས་སྤྱོད་འཕེལ༔ ཕྱི་མ་ཞིང་ཁམས་རྣམ་དག་འཐོབ༔ ཡུལ་ཕྱོགས་བདེ་ལེགས་བཀྲ་ཤིས་
འབྱུང་༔ ཐབས་མཆོག་ཡོངས་རྫོགས་རྨད་དུ་བྱུང་༔ བསྟན་པའི་རིམ་གྲོ་དེ་ཁོ་ན༔ གང་གིས་དང་ལེན་དེ་བསམ་འགྲུབ༔ ཅེས་གསུངས་སོ༔ རང་བྱུང་རང་ཤར་རྩ་བའི་རྒྱུད་ལས༔ རྟེན་
མཆོག་བཀྲ་ཤིས་སྐུ་གསུམ་ཡོངས་རྫོགས་སུ་བཞེངས་ཐབས་བསྟན་པའི་ལེའུ་སྟེ་གཉིས་པའོ༔ ༈ དེ་ནས་སྟོན་པས་བཀའ་སྩལ་པ༔ ཉོན་ཅིག་གསང་བདག་རྡོ་རྗེ་འཛིན༔ བདེ་གཤེགས་སྐུ་
གསུམ་ཡོངས་རྫོགས་རྟེན༔ རབ་ཏུ་གནས་ཐབས་རྣམ་གསུམ་བཤད༔ སྤྲོས་པ་རྒྱས་བསྡུས་སྤྲོས་མེད་དེ༔ རྒྱས་མཛད་བླ་མ་མཁས་པ་ལ༔ སློབ་བུས་ཡོན་ཕུལ་ལན་གསུམ་བར༔
གསོལ་བ་བཏབ་ཅིང་བླ་མས་ཀྱང་༔ རྟགས་སྦྱར་རབ་གནས་བསྙེན་པ་བྱ༔ དུས་ཚེས་གཟའ་སྐར་བཟང་པོ་ལ༔ གསང་བ་སྒྲུབ་ཆེན་སྐབས་བཞིན་དུ༔ དཀྱིལ་འཁོར་རྟེན་རྫས་སྔོན་སོང་
ནས༔ དཀྱིལ་འཁོར་དེ་ཡི་བྱང་ཕྱོགས་སུ༔ རྟེན་གསུམ་གང་ཡིན་ཁྲི་ལ་བཞུགས༔ བྲབ་བདུག་བགེགས་བསྐྲད་སྲུང་འཁོར་བསྒོམ༔ སྐྱབས་འགྲོ་སེམས་བསྐྱེད་མཆོད་སྦྱིན་བྱ༔ གསོལ་

༄༅༔ ༔བ་བཏབ་ཅིང་བསྙེན་པ་བསྐྱལ༔ ཚུལ་བཞིན་བསྒྲུབ་སྟེ་བྱིན་ཆེན་དབབ༔ ཁྲུས་དང་ཉེ་རེག་འཐོར་ཐུང་བྱ༔ སྔགས་ཀྱིས་བགེགས་བསྐྲད་ཆབ་ཀྱིས་བཀྲུ༔ དར་
རམ་རས་ཀྱིས་རྡུལ་ཕྱིས་ལ༔ རྃ་ཡྃ་ཁྃ་གིས་རབ་ཏུ་སྦྱངས༔ ཙན་དན་གུར་གུམ་ཨ་ཀ་རུ༔ ཛ་ཏི་གླ་རྩི་དྲི་ལྔ་བྱུགས༔ སྐུ་གཟུགས་མཆོད་རྟེན་གང་ཡིན་ཀྱང་༔ སྐུ་གསུང་ཐུགས་དང་རྟེན་
འབྲེལ་སྙིང་༔ བདེ་གཤེགས་ཡོངས་རྫོགས་ཡང་སྙིང་རྣམས༔ རིགས་དབྱེ་སྐུ་ཡི་གནས་ལྔར་གཞུག༔ སྐུ་གདུང་རིང་བསྲེལ་ནོར་བུ་ལྔ༔ སྨན་འབྲུ་དར་གྱིས་ཕུར་ཏེ་གྲུབ༔ དེ་ནས་དཀྱིལ་
འཁོར་ལེགས་བྲིས་ཏེ༔ བུམ་པ་ལ་སོགས་མཆོད་རྫས་བཤམ༔ བསྐྱེད་རྫོགས་ལས་བྱང་གཞུང་བསྲང་ལ༔ མཆོད་བསྟོད་བཟླས་པ་ཚུལ་བཞིན་བྱ༔ བུམ་པ་བྱིན་རླབས་གཞུ་བཏུལ་བྱ༔
རྟེན་ལ་བགེགས་བསྐྲད་སྐུ་ཁྲུས་གསོལ༔ རྟེན་ཕྱིར་བསྐྱེད་རྫོགས་སྔར་བཞིན་བྱ༔ སྐུ་གསུང་ཐུགས་སུ་བྱིན་གྱིས་བརླབ༔ ཡེ་ཤེས་ལྔ་ཡི་དབང་ཡང་བསྐུར༔ སྤྱན་དབྱེ་སྙན་ཤངས་ཞལ་
ཚེམས་སྦྲུད༔ ལོངས་སྐུའི་རྟེན་ལ་ན་བཟའ་གསོལ༔ དབུ་རྒྱན་ཅོད་པན་ཕྲེང་རྒྱན་བཏགས༔ སྤྲུལ་སྐུ་ཡིན་ན་དབུ་སྐྲ་གཞར༔ གླེགས་བམ་དག་ལ་བདེ་གཤེགས་ཡོངས༔ གསལ་

དབྱངས་ལྔ་བཅུ་ཡི་གེར་གྱུར༔ རྟེན་གཉིས་ཆོས་སྨྲས་འགྲོ་འདུལ་བསམ༔ མཆོད་རྟེན་དཀྱིལ་འཁོར་ཆ་མཐུན་པར༔ ནང་དུ་ཚོམ་བུའི་ལྷ་ཚོགས་བསྐྱེད༔ དེ་ལ་ཡེ་ཤེས་ལྷ་ཚོགས་
བཞུགས༔ བསྟིམ་རྟེན་དགྱེས་པ་བསྐྱེད་པ་དང་༔ ཕྱག་སོགས་མཆོད་པ་ཀུན་གྱིས་མཆོད༔ གདུགས་དང་རྒྱལ་མཚན་བླ་བྲེ་སོགས༔ སྣ་བདུན་བཀྲ་ཤིས་རྫས་བརྒྱད་དབུལ༔ བསྟོད་ཅིང་
མངའ་གསོལ་འཕྲོ་འདུ་བྱ༔ རྟེན་གསུམ་རིམ་པ་གང་ཡིན་ཡང་༔ ཡེ་ཤེས་ཡང་ཡང་དགུག་ཅིང་བསྟིམ༔ སྔགས་ཀྱི་བཟླས་པ་སོ་སོར་བྱ༔ སྐུ་གསུང་ཐུགས་སུ་བྱིན་བརླབས་ཤིང་༔ ཡེ་
ཤེས་ལྔ་ཡི་དབང་བསྐུར་བྱ༔ བུམ་དབང་གཞུང་བཞིན་བསྐུར་བའི་རྗེས༔ ནས་འབྲུ་མེ་ཏོག་དཀར་པོ་ལ༔ རྟེན་འབྲེལ་འབུམ་བསྙེན་མེ་ཏོག་གཏོར༔ ན་མོ་རཏྣ་ཏྲ་ཡ་ཡཱ༔ ཨོཾ་ཡེ་དྷརྨ་ཧེ་ཏུ་
པྲ་བྷ་ཝཱ་ཧེ་ཏུན་ཏེ་རཱནྟ་ཐཱ་ག་ཏོ་་ཝ་ད་ཏ༔ ཏེ་རིཉྩ་ཡོ་ནི་རོ་དྷ་ཨེ་ཝཾ་བཱ་དཱི་མ་ཧཱ་ཤྲཱ་མ་ཎ་ཡེ་སྭཱཧཱ༔ དེ་རྗེས་བུ་སློབ་ཡོན་བདག་ལ༔ བུམ་དབང་བཀྲ་ཤིས་རྫས་བཞི་དང་༔ སྣ་བདུན་རྫས་བརྒྱད་
དབང་བསྐུར་བྱ༔ ཚོགས་གཏོར་བཟང་པོ་ཞལ་བྲོ་བྱ༔ ཁ་ལྟས་བཟང་སྨྲ་སྤྱོད་ལམ་ཟབ༔ བཀྲ་ཤིས་སྐྱིད་པའི་ལྷ་བྲོ་བྱ༔ རྒྱས་པའི་སྦྱིན་སྲེག་སྨོན་ལམ་བཏབ༔ ཕུད་གཏོར་ལྷ་དང་ཆོས་

༄༅༔ ༔སྐྱོང་མཆོད༔ རྟེན་གྱི་གཉེར་གཏད་དྲག་ཏུ་བྱ༔ གཏང་རག་མཆོད་པ་དགའ་སྟོན་བྱ༔ ཡོན་ཕུལ་དགེ་བའི་རྩ་བར་བསྔོ༔ སྤྲོས་པ་ཉེར་བསྡུས་རབ་གནས་ནི༔
སྔོན་འགྲོ་ཁྲུས་སོགས་ཡོངས་རྫོགས་རྗེས༔ གང་ལ་བྱ་བའི་རྟེན་འདི་ཉིད༔ ཆོ་ག་གསུམ་གྱིས་སྦྱང་བར་བྱ༔ རང་རང་ཡེ་ཤེས་ངོ་བོར་བསམ༔ དེ་ལ་དབང་བསྐུར་མེ་ཏོག་གཏོར༔ མཆོད་
པ་བཟང་པོ་ལྔ་ཕུལ་ནས༔ ཡི་དམ་ལྷག་པའི་རྟེན་དུ་བཟུང་༔